en en en en cy ceb en en cy cy en fr cy cy la de cy cy es en la cy es fr en cy cy cy cy en it cy de fr cy en fr lt fr fr en cy cy en ca hbs_lat ca cy fr cy cy fr cy cy en cy it hbs_lat ro eo de fr ceb cy fr eo en sl jbo en cy ceb cy cy cy cy fr cy en cy cy en en cy cy cy cy cy cy cy cy de en cy cy cy cy en cy cy cy cy de ro cy cy cy cy cy cy cy cy cy cy fr es fr cy cy cy cy cy cy cy cy cy cy cy en cy de de ja ca cy ro tr cy de en ca en en en
Cymdeithaseg – Ysgol Bro Pedr
Gwybodaeth am yr Ysgol (fideo)
Home → Ysgol → Adrannau → Cymdeithaseg
Astudiaeth o’r gymdeithas yw cymdeithaseg. Astudiaeth sy’n chwilio am esboniadau dros ymddygiad cymdeithasol ac sy’n archwilio’r perthynas rhwng unigolion a’r cymdeithas. Mae’n canolbwyntio ar y byd cymdeithasol, gan gynnwys dylanwad teuluoedd, cyfryngau torfol, addysg, crefydd, y system cyfiawnder troseddol, dosbarth cymdeithasol, hil a rhyw. Yn ol Cymdeithasegwyr, y cymdeithas sy’n cael ei hystyried fel y dylanwad pwysicaf ym mywydau pawb ac o ganlyniad, gall ein hymddygiad cael ei esbonio’n glir gan amgylchiadau a phrofiadau cymdeithasol.
Bydd Cymdeithaseg Lefel A yn cyflwyno’r holl wahanol safbwyntiau ar y gymdeithas, gan gynnwys rhai sy’n cytuno’n llwyr a’r ffordd mae’n gweithio (Ffwythiannaeth) i rheini sy’n dadlau am newid (Marcsiaeth a Ffeministiaeth). Nid oes cywir nac anghywir absoliwt mewn Cymdeithaseg gan fod cymaint o’r hyn ydym yn astudio yn agored i ddehongliad; felly mae’n ddymunol fod y disgyblion yn mwynhau dadlau a thrafodaethau. Wrth astudio Cymdeithaseg byddwch yn dysgu i feddwl yn feirniadol ac yn annibynnol am y gymdeithas ac am eich lle ynddo, ennill yr offer i feddwl dros eich hun, a datblygu dealltwriaeth gwybodus a feirniadol o’r byd o’ch amgylch.
Byddwch yn astudio cyfres o theoriau, persbectifau a dulliau cymdeithasol, er mwyn deall natur y gymdeithas. Byddwch yn ateb cwestiynau megis:
Sut gall blas mewn cerddoriaeth dylanwadu ar hunaniaeth person?
Pam fod myfyrwyr o gefndir dosbarth gweithiol yn ennill graddau TGAU is na myfyrwyr o gefndir dosbarth canol?
Gall menywod cyrraedd y swyddi uchaf yn y gymdeithas?
AS Uned 1 Acquiring Culture
Arholiad ysgrifenedig 1awr 15 munud
Sy’n cynnwys cyflwyniad i’r syniadau allweddol megis diwylliant a ‘cultural transmission’, cymdeithasoli a hunaniaeth.
Optiwn: Teuluoedd a’r cartref
AS Uned 2 Deall Cymdeithaseg a Dulliau Ymholi Cymdeithasol
Arholiad ysgrifenedig 2 awr
Sy’n cynnwys astudiaeth o dulliau ymchwil cymdeithasol
A2 Uned 3  Pwer a Rheoli
Arholiad ysgrifenedig 2 awr
Optiwn:  Trosedd a gwyredd, iechyd ac anabledd, gwleidyddiaeth neu cymdeithaseg y byd
A2 Uned 4  Anghydraddoldeb Cymdeithasol a Dulliau Ymholiad Cymdeithasol
Arholiad ysgrifenedig 2awr 15 munud
Gwerthusiad darn o ymchwil cymdeithasol
Astudiaeth o anghydraddoldeb ym Mhrydain Fodern
Cymhwysterau a enillwyd o'r Cwrs
GCE Lefel A2 mewn Cymdeithaseg
GCE Lefel AS mewn Cymdeithaseg
Rydym yn defnyddio cyfres o dulliau addysgu megis gwaith unigol a gwaith grwp, dadl, trafodaethau, fideo a gwaith ymchwil unigol. Bydd disgwyl i chi llenwi taflenni gwaith, ysgrifennu traethodau ac astudio yn unigol er mwyn atgyfnerthu eich dealltwriaeth ar ol pob gwers.
Mae sgiliau llythrennedd yn hanfodol ar gyfer y cwrs, felly rhaid cael o leiaf gradd C TGAU mewn Saesneg. Caiff y cwrs ei hasesu drwy gwaith arholiad ysgrifenedig sy’n galw am atebion cydlynol ffurf traethodau.
Mae diddordeb mewn materion cymdeithasol yn hanfodol hefyd. Rhaid bod yn agored i farn a syniadau newydd, tra’n sensitif i safleuoedd eraill ar y faterion.
Mae’n bosib mynd i’r brifysgol i astudio Cymdeithaseg ymhellach, neu pynciau cysylltiedig megis Gwaith Cymdeithasol, Addysg Cynradd, Iechyd Meddwl, Nyrsio, Trosedd, Seicoleg a’r Gyfraith.
Yn dilyn y brifysgol, dyma’r swyddi sy’n codi: heddlu, gwaith cymdeithasol, addysg, gwaith gwasanaeth prawf ac ymchwil academaidd.
Gwyddoniaeth cymdeithasol yw Cymdeithaseg, sy’n cyfuno’n dda gyda pynciau megis Bioleg, Saesneg, Hanes neu Iechyd a Gofal Cymdeithasol.
Fodd bynnag, mae nifer o ddisgyblion yn cyfuno Cymdeithaseg gydag amrywiaeth o bynciau ac nid yw’n hanfodol astudio’r pynciau uchod i llwyddo mewn Cymdeithaseg.
© 2017 Ysgol Bro Pedr   |   Website designed by CSwebmedia   |   Maintained by Ysgol Bro Pedr and Ceredigion County Council